מע'דושה

מָע'דוּשֶה (בערבית: مغدوشة; בצרפתית: Maghdouché) הוא כפר נוצרי בנפת צידון, מחוז דרום לבנון.

== מיקום ==
הכפר שוכן על גבעה בגובה כ-250 מטרים מעל פני הים, כ-8 קילומטרים דרומית מזרחית לצידון, כ-3 קילומטרים מזרחית לחוף הים. מהכפר ניתן לצפות בעיר צידון ובמישור החוף הלבנוני.

== אטימולוגיה ==
חוקר השפות השמיות אניס פריחה סבר שמקורו של השם הוא מילה סורית, שמשמעותה: כבולים באזיקים.

היסטוריונים אחרים סבורים שהשם הוא בעצם השחתה של מילה סורית משורש ק.ד.ש. שפירושה בעברית: "הקדוֹשה" והם מייחסים את קדושת המקום לביקורה של מריה הבתולה במערה שבפאתי הכפר.<ref name=":0"></ref>

== היסטוריה ==
בסמוך למערה נמצאה כתובת פיניקית חקוקה בסלע. על פי המיתוס האלה אשרה (אסטרטה), אלת האהבה והיופי הפיניקית, בחרה לחיות במע'דושה, בתוך סביבה טבעית יפה, מוקפת עצי אורן וזית וגפנים.<ref></ref>

על פי האמונה הנוצרית, כאשר ישו הגיע לשליחותו בצידון,<ref name=":99">הבשורה, על פי מתי, ט"ו, 21</ref> נילוותה אליו אמו, מריה הבתולה והיא נהגה לחכות לו בראש הגבעה בה נמצא היום הכפר מע'דושה. היא בילתה את הלילות במערה שזכתה לכינוי שפירושה בעברית: גבירתנו המְחַכָּה. הקיסר קונסטנטין הגדול נענה לבקשתה של הקדושה הלנה והפך את המערה למקדש עבור הבתולה וכן הקים מגדל לכבודה, אלא שזה קרס במהלך רעידת האדמה של שנת 550. בהמשך, המלך לואי התשיעי הקים שם מבצר צלבני ושרידיו ניכרים בשטח.<ref></ref>

במילון המילים של אניס פריחה יש הסבר אחר למילה "אל-מנטרה". השורש הארמי, הערבי והעברי נ.ט.ר. (ن.ط.ر.) הוא במשמעות נוטר (שומר) והמילה "מנטרה" פירושה: המקום בו שוכנים שומרים ומתבצעת שמירה והוא ניתן למקום בשל מיקומו המשקיף על החוף הפיניקי הדרומי ויכולתו לשמור ולפקח על התנועה לאורך החוף. ואכן המקום נוצל לשם כך על ידי הצלבנים.<ref name=":1"></ref>

המערה התגלתה שוב על ידי רועה צאן בשנת 1726 והתגלה בה פסל בסגנון ביזנטי, של הבתולה. מאז הפכה המערה למקום עלייה לרגל לנוצרים בלבנון. ב-1860 הכנסייה המלכיתית הפכה לבעלי המערה וב-1868 היא נפתחה לציבור, לאחר שהוכשרה הכניסה והמקום שופץ בתרומת הקונסול הבריטי בצידון, מר ג'ק אבלא (جــاك ابيلا).<ref name=":0" /><ref name=":1" />

החוקר ארנסט רנן ביקר במע'דושה בשנת 1864 וציין את ביקורו במערת מנטרה וכן במערת שפירושה: "מערת המוכתרת" או "מערת בעלת היכולת".<ref></ref>

בשנת 1875 ויקטור גרן מצא שבכפר גרים 300 תושבים יוונים קתולים. וציין את שתי המערות שבהן ביקר רנן.<ref>Guérin, 1880, p. [https://archive.org/stream/descriptiongogr00gugoog#page/n526/mode/1up 486]</ref>

בתחילת שנות השישים נבנתה במקום קפלה משושה שבראשה מגדל בצורת חרוט, בגובה 28 מטר, ועליו נישא פסל ברונזה בגובה 8.5 מטר של , הבתולה מרי מחזיקה את ישו בזרועותיה.<ref></ref>

לאחר נסיגת ישראל מלבנון, במאי 1985 כבשה המליציה השיעית – אמל את הכפר, גירשה את הכוחות הלבנוניים וכן גירשה רבים מהתושבים הנוצרים. 18 חודשים לאחר מכן, ב-24 בנובמבר 1986, תקפה קואליציה של לוחמים פלסטיניים: פתח, החזית העממית לשחרור פלסטין והחזית הדמוקרטית לשחרור פלסטין, ממחנות הפליטים בצידון את עמדות אמל ובתוך כשבוע השתלטו על רוב הכפר. מטרת המתקפה הייתה לנתק את כוחות אמל שתוקפים את המחנות הפלסטינים בצור ממעוזי אמל בדרום ביירות.<ref>Middle East International No 289, 5 December 1986;!-- Publishers Lord Mayhew, Dennis Walters MP; Editor Michael Adams; Jim Muir pp.10-11; Lamis Andoni pp.11-12. No 290, 19 December 1986; Jim Muir pp.5-6.</ref><ref></ref> במהלך הקרבות ברחו מהכפר רוב התושבים למזרח ביירות.<ref>Middle East International No 291, 9 January 1987; David McDowell p.4

https://www.jstor.org/stable/2536822</ref> בשנת 1990 חזרו תושבי מגדושה להריסות כפרם והחלו לבנות מחדש את מה שנהרס במלחמה.<ref>[https://web.archive.org/web/20091027095201/http://www.geocities.com/maghdouche2003/history.html history]. Web.archive.org (2009-10-27). Retrieved on 2013-04-11.</ref>

== כלכלה ==
הענף העיקרי של מגדושה הוא חקלאות. העיירה מייצרת מיצי ענבים ופירות הדר, בעיקר תפוזים וכן "מי פריחת התפוזים" שלה. באפריל 2006, USAID מימנה קואופרטיב של 195,000 דולר של מרכז לייצור מי "פריחת פרחים", "מי ורדים".<ref>[http://lebanon.usaid.gov/(1twhhg45inm1lnyrylczrq55)/files/news2.aspx Usaid: Lebanon: Welcome To Usaid | Lebanon] . Lebanon.usaid.gov. Retrieved on 2013-04-11.</ref>

== אירועים דתיים ==
"גבירתנו ממנטרה" נחשבת לאתר מורשת דתית, מקום לתפילה אישית וקבוצתית וכן קיום מיסות באירועים דתיים ובמיוחד ביום הולדתה של מריה הבתולה שנחגג בכפר מדי שנה ב-7 וב-8 בספטמבר. בשנת 2016 מע'דושה נוספה למפת התיירות הדתית הבינלאומית[http://notesofatraveler.com/our-lady-of-mantara-maghdouche-on-the-international-religious-tourism-map/ .]

== תרבות פופולרית ==
במחווה לכפר שבו נולד אביה, שרה הזמרת הלבנונית את השיר שכותרתו: "מע'דושה", או: "אני מתגעגע אליך יא מע'דושה" (Mishtaqit Laki Ya Maghdouche).<ref></ref> בספטמבר 2009 ביצעה חדאד את השיר בפסטיבל המוזיקה השנתי בכפר.<ref>[https://web.archive.org/liveweb/http://www.albawaba.com/entertainment/diana-“maghdosheh”-first-time Diana in “Maghdosheh” for the first time]. albawaba.com, September 10, 2009.</ref>
== ראו גם ==

== הערות שוליים ==

קטגוריה:מרים, אם ישו
קטגוריה:לבנון: יישובים
קטגוריה:דפים עם נקודות ציון בוויקינתונים